Аляксандр Міхайлавіч Міхаленка

Аляксандр Міхаленка (нар. , ) — беларускі футбаліст, абаронца клуба «Мінск».

 Клубная кар’ера 
Выхаванец жлобінскай ДЮСШ, у юнацкім узросце трапіў у структуру мінскага «Дынама». З 2018 года пачаў выступаць за дубль, у 2020 годзе замацаваўся ў стартавым складзе дубля.

У лютым 2021 года быў аддадзены ў арэнду ў рэчыцкі «Спадарожнік». 14 сакавіка 2021 года дэбютаваў у Вышэйшай лізе ў матчы першага тура супраць брэсцкага «Дынама» (0:4), правёўшы на полі ўсе 90 хвілін. У далейшым замацаваўся ў стартавым складзе рэчычан.

У ліпені 2021 года, пасля таго як «Спадарожнік» зняўся з Вышэйшай лігі, на правах арэнды далучыўся да магілёўскага «Дняпра», дзе таксама стаў гуляць у стартавым складзе. У снежні 2021 года па заканчэнні арэнды пакінуў магілёўскі клуб.

У студзені 2022 года быў аддадзены ў арэнду ў «Іслач». З’яўляўся на полі эпізадычна, пераважна заставаўся на лаўцы запасных. Па заканчэнні сезона 2022 вярнуўся з арэнды ў «Дынама».

У студзені 2023 года стаў трэніравацца з асноўным складам дынамаўцаў. Пазней праходзіў прагляд у мазырскай «Славіі», а ў сакавіку 2023 года быў арандаваны «Энергетыкам-БДУ». У снежні 2023 года вярнуўся ў «Дынама». Разам з камандай рыхтаваўся да сезона 2024, паспеў згуляць за «Дынама» ў матчы за Суперкубак Беларусі, пасля чаго ў сакавіку 2024 года ў якасці свабоднага агента перайшоў у «Мінск».

 Міжнародная кар’ера 
У кастрычніку 2017 года быў у складзе юнацкай зборнай Беларусі (да 17 гадоў) на кваліфікацыйным раўндзе чэмпіянату Еўропы, аднак на поле не выхадзіў.

26 сакавіка 2021 года дэбютаваў у моладзевай зборнай Беларусі, адгуляўшы ўсе 90 хвілін у таварыскім матчы супраць Арменіі (2:1).

 Статыстыка выступленняў 
СезонДывізіёнКлубКраінаМатчыГалы 2018  дубль  Дынама    11  0 2019  дубль  Дынама    17  0 2020  дубль  Дынама    27  1 2021 (1)  Д1  Спадарожнік    13  0 2021 (2)  Д2  Дняпро    10  1 2022  Д1  Іслач    6  0 2023  Д1  Энергетык-БДУ    25  1

 Крыніцы 

Катэгорыя:Футбалісты Беларусі
Катэгорыя:Ігракі ФК Дынама Мінск
Катэгорыя:Ігракі ФК Спадарожнік Рэчыца
Катэгорыя:Ігракі ФК Дняпро Магілёў
Катэгорыя:Ігракі ФК Іслач
Катэгорыя:Ігракі ФК Энергетык-БДУ
Катэгорыя:Ігракі ФК Мінск